

ที่ มท ๐๘๑๖.๓/ว

ถึง สำนักงานส่งเสริมการปกครองท้องถิ่นจังหวัด (ตามบัญชีรายชื่อ)

 ด้วยกรมส่งเสริมการปกครองท้องถิ่น ได้รับแจ้งจากสถาบันส่งเสริมการสอนวิทยาศาสตร์และเทคโนโลยี (สสวท.) ว่า ได้กำหนดจัดประชุมวิชาการนำเสนอผลงานการบูรณาการแนวคิดสู่การปฏิบัติที่ดี ของโรงเรียนคุณภาพวิทยาศาสตร์ คณิตศาสตร์และเทคโนโลยี ตามมาตรฐาน สสวท. ระหว่างวันที่ ๒-๓ กันยายน ๒๕๖๔ ในรูปแบบออนไลน์ผ่านระบบ Zoom cloud meetings โดยมีวัตถุประสงค์เพื่อนำเสนอผลงานการขับเคลื่อนและพัฒนาการจัดการเรียนรู้ที่เป็นแนวปฏิบัติที่ดีของผู้บริหารสถานศึกษาและครูผู้สอนของโรงเรียน ในโครงการฯ เพื่อเป็นการแลกเปลี่ยนเรียนรู้ และเผยแพร่ขยายผลแก่สถานศึกษาอื่นต่อไป และได้ขอความอนุเคราะห์กรมส่งเสริมการปกครองท้องถิ่นแจ้งโรงเรียนในสังกัดองค์กรปกครองส่วนท้องถิ่นที่เข้าร่วมการประชุมทราบ

 กรมส่งเสริมการปกครองท้องถิ่น ขอความร่วมมือจังหวัดแจ้งองค์กรปกครองส่วนท้องถิ่นต้นสังกัดของโรงเรียนเพื่อมอบหมายผู้อำนวยการสถานศึกษาและครูผู้สอนเข้าร่วมการประชุมโดยลงทะเบียนได้ที่ลิงก์ https://bit.ly/3knysym9 และสามารถสอบถามรายละเอียดเพิ่มเติม โทร ๐๘๑-๕๗๙-๔๙๙๗ หรือไปรษณีย์อิเล็กทรอนิกส์ : smt@proj.ipst.ac.th รายละเอียดปรากฏตามสิ่งที่ส่งมาพร้อมนี้

 กรมส่งเสริมการปกครองท้องถิ่น

 สิงหาคม ๒๕๖๔

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐๐๐ ต่อ ๕๓๑๒

โทรสาร ๐-๒๒๔๑-๙๐๒-๓ ต่อ ­๒๑๘

ผอ.กง.สศ...................................

หน.ฝ. .......................................

จนท..........................................